Με την ομάδα κάτω των 19 της Αυστραλίας ο Μάριτς κατέκτησε το 2003 το χρυσό μετάλλιο στο παγκόσμιο πρωτάθλημα. Το 2005 συμμετείχε στην εθνική ομάδα κάτω των 21 της Αυστραλίας. Ο Μάριτς είχε διακαή πόθο να παίξει στην εθνική ομάδα της Σερβίας, αλλά η FIBA δεν του το επέτρεψε. Με την εθνική Αυστραλίας ανδρών συμμετείχε στο Παγκόσμιο Πρωτάθλημα του 2010, στην Τουρκία, έχοντας 9.2 πόντους και 4.3 ριμπάουντ σε 6 αγώνες. Αγωνίστηκε επίσης στους Ολυμπιακούς Αγώνες 2012 στο Λονδίνο, φτάνοντας μέχρι τα προημιτελικά, όπου αποκλείστηκε από τις Η.Π.Α.